Държавен вестник, бр. 96, 2012 г., стр. 95

БРОЙ  96	
Д Ъ Р Ж А В Е Н  В Е С Т Н И К 	
СТР.  95  
Ниската степен на развитост на съответните 
елементи и на институционалния капацитет се 
използва, когато много малка част от очакваните 
реформистки дейности са започнали или въобще 
не са стартирали. При тази оценка постигнатите 
резултати от промяната са малки или въобще 
няма такива. Тези оценки фокусират върху еле­
ментите, които са най-изостанали в институци­
онален капацитет и изискват най-висока степен 
на концентрация, внимание и усилия от страна 
на мениджмънта на предприятията и ресорното 
министерство. Съгласно техниката на светофара 
тези оценки получават червен цвят.
След като се направи оценка на степента на 
развитост на всеки елемент и съответно на инсти­
туционалния капацитет, може да се направи обоб­
щение на степента на институционален капацитет 
на цялото предприятие. В случая всички оценки 
се отнасят за групата анализирани предприятия, 
като се допуска, че се отчитат най-характерните и 
обобщаващите черти за цялата група предприятия. 
3.1.3.2. Собственост и правна форма на ВиК 
дружествата
Предметът на дейност на дружествата от ВиК 
отрасъла съгласно официалната им регистрация 
е почти идентичен. В акта на учредяването им е 
записано, че те доставят услугите водоснабдяване, 
отвеждане и пречистване на отпадъчни води; инже­
нерингови услуги в страната и чужбина; проучване, 
проектиране, изграждане, поддържане и управление 
на водоснабдителни, канализационни, електро- и 
топлоенергийни системи; извършване на всякакви 
услуги в страната и чужбина. На практика всички 
дружества предоставят основно услуги по доставяне 
на вода, отвеждане и пречистване на отпадъчни 
води и над 98 % от приходите на дружествата се 
формират от тази дейност. Всички ВиК дружества 
представляват местни монополисти в тази сфера, 
които нямат други конкуренти при снабдяването 
на бизнеса, администрацията и населението с вода, 
отвеждането и пречистването є. Друга особеност на 
този бизнес е, че услугите на дружествата са свър­
зани само с един продукт – водата, която е с много 
ниска степен на еластичност на потреблението.
Собственост
Собствеността върху капитала на изследваните 
дружества е изцяло или преобладаващо държавна 
(над 51 %), общинска и общинско-частна7. Тези 
дружества са в забранителния списък за извърш­
ване на разпоредителни сделки според Закона за 
приватизация. Трансформирането на собствеността 
в държавно-общинска е станало формално под на­
тиска на Световната банка8, а не поради вътрешна 
необходимост. Разпределението на собствеността 
между общините е извършено на основа на броя 
на обслужваното население. Наблюденията на 
функционирането на ВиК дружествата не откриват 
съществени различия в начина на управление на 
държавните и общинските дружества. Това води 
до извода, че направеното преструктуриране на 
собствеността не е довело да промяна в поведението 
на предприятията, а оттам и на техните резултати.
7 Частните дружества, обслужващи само пред­
приятия, не са обект на анализ. 
8 Като условие за получаване на Водния заем.
Друг важен проблем, който съществува във 
ВиК дружествата, е свързан със собствеността 
върху използваната от тях мрежа. Според чл. 2 
(1), т. 7 и чл. 3 (2), т. 2 от Закона за общинската 
собственост (ЗОС) водоснабдителните и канали­
зационните системи, обслужващи територията 
на съответната община, са публична общинска 
собственост, ако не са включени в имуществото 
на търговските дружества. Според § 46 (1) и (2) 
от преходните и заключителните разпоредби на 
този закон обектите публична общинска соб­
ственост не могат да бъдат част от имуществото 
на еднолични търговски дружества с общинско 
имущество и общинските съвети трябва да пред­
приемат необходимите действия за намаляване на 
капитала им със стойността на обектите. Подобно 
е съдържанието на проблема и в чл. 19 от Закона 
за водите9 (ЗВ).
През 2009 г. в Закона за водите бяха направени 
промени и допълнения, които създават условия 
за реално прехвърляне на собствеността на ВиК 
инфраструктурата на държавата и общините и 
създаване на ново институционално устройство 
на управлението на този отрасъл.
Все още тази собственост не е окончателно 
прехвърлена, което трябва да се случи в близко 
бъдеще. По силата на същите промени вече са 
създадени 22 водни асоциации от общо необходими 
28, които възлагат извършването на ВиК услуги 
на избрани от тях водни оператори.
Правна форма
С изключение на „ВиК“ – ЕАД, Бургас, Ловеч, 
Свищов и „Софийска вода“ – АД, София, всички 
дружества от отрасъла са регистрирани като друже­
ства с ограничена отговорност (ООД) или ЕООД. 
Функциите на принципал на държавното участие 
се изпълняват от министъра на регионалното 
развитие и благоустройството, а на общинското 
участие – от кметовете на общини. Дружествата с 
ограничена отговорност се управляват от назначен 
от принципала управител със завършено висше 
образование.
Той в повечето случаи е ВиК или строителен 
инженер. Някои от управителите инженери при­
тежават втора висша образователна степен по 
икономика и управление. В редки случаи като 
във ВиК, Враца, управителят на дружеството е 
икономист по професия. Въпреки съществените 
мащаби на дейност, само във ВиК Пловдив е на­
значен заместник-управител. По подразбиране или 
в случай на заместване на управителя тези функции 
обикновено се изпълняват от главния инженер в 
допълнение към неговите текущи ангажименти.
В някои от дружествата с ограничена отговорност 
има назначен също от принципала контрольор, 
който е представител на министерството в друже­
ството. Участието на контрольора в работата на 
дружеството към момента е по-скоро неефективна. 
При акционерните дружества се използва ед­
ностепенна система на управление със съвет на 
директорите. Членовете на съвета се назначават 
от принципала или частните акционери, както 
е при „Софийска вода“, и между тях се избира 
председател на съвета и изпълнителен директор. 
9 Вж. Закон за водите.